ming030890/wiki-yue-high-quality huggingface dataset:
2008年奧運會聖火接力

聖火接力係傳統嘅奧運前奏活動。喺2008年夏季奧林匹克運動會，聖火响3月24號喺希臘點着，之後一路接力，响2008年8月8號晚傳到去北京國家體育場聖火盤。
第一棒係希臘雅典奧運會跆拳道銀牌選手亞歷山大·尼克拉澤斯。而第二棒係蛙式奧運金牌得主羅雪娟，亦係第一個接力嘅中國人，羅雪娟之後再同中國乒乓波運動員鄧亞萍接力。

路線
内文：2008年奧運會聖火接力路線
北京奧運會火炬傳遞路線係2006年交畀國際奧委會審批，2007年4月26號晚，北京「中華世紀壇」喺中共中央政治局常委羅幹同國際奧委會主席羅格嘅見證下公佈。同日北京2008年奧運火炬接力官方網站開通。
北京奧運會火炬接力活動嘅主題係「和諧之旅」，口號係「點燃激情 傳遞夢想」(Light the Passion Share the Dream)。預計有成21,780人參與，歷時130日，長約137,000公里，包括五大洲20城，經過嘅城多數都未開過奧運，好多都係第一次傳聖火嘅；重會傳埋上世界頂峰珠穆朗瑪峰。係咁耐以嚟最長、最廣、最多人嘅。

創舉
呢屆奧運會聖火接力創第一次（計埋打算緊嘅）：
點聖火女祭司頭頭係個新人
點聖火儀式有男祭司
中國在任大使參與（中國駐希臘大使羅林泉）
2008年5月2號：喺香港城門河用龍舟傳畀下手
2008年5月3號：喺澳門觀光塔尖上笨豬跳落地傳畀下手
2008年5月期間：爬上珠穆朗瑪峰（）。

火把
“祥雲”
2008年奧運嘅火把叫做『祥雲』，主色係紅色同銀色，長72厘米，重985克，用輕薄高品質鋁合金同中空塑件整，下半部噴咗高觸感塑膠漆，唔易「線」手。燒乾淨嘅丙烷，每支燒15分鐘，無風嘅話可以燒到25至30厘米高，風大到每小時65公里或者落每小時50毫米大雨都唔會熄。火把由聯想（北京）有限公司創新設計中心設計，靈感來自「淵源共生，和諧共融」嘅祥雲圖案，代表中國文化；設計喺2007年1月被國際奧委會批准。

火炬手
北京奧運「火炬手」總數共21880人，中國境內傳遞火炬手19400個，每人跑200米，中國境外傳遞火炬手2480名，每人跑250米。

藍衣人
北京奧組委派出聖火護衞隊保護聖火，由於佢哋成班人著件藍色衫，所以啲人畀咗個花名佢哋，叫「藍衣人」。藍衣人由中國北京公安大學嘅學生選出，受過武術訓練。
有份聖火接力嘅英國電視台巴基斯坦裔名女節目主持人Konnie Huq就覺得佢哋聲大夾惡。另外，當地警察同奧運會有關當局都唔知佢哋乜水
。

唔接聖火
響維基新聞度有一單新聞係同呢篇文有關：
:zh:兩岸政治立場不同 2008北京奧運聖火確定不到台灣
根據2008年夏季奧林匹克運動會聖火傳遞方案，聖火由越南胡志明市傳去台北市，再傳去香港。但係中華民國政府認為聖火接力條路線暗示台灣屬中華人民共和國領土，反而要求由第三國入，第四國出（所謂「三進四出」）；結果聖火唔去臺灣。

抗議
響維基新聞度有一單新聞係同呢篇文有關：
:zh:奧運聖火抵歐 英法發生抗議活動
世界各地有好多人因為唔滿意中國政府嘅人權狀況，所以計劃喺聖火接力期間舉行大大細細唔同嘅抗議活動。

希臘
2008年3月24號，北京奧運會聖火喺希臘雅典由女祭司用凹面聚光鏡收集太陽光點燃。喺北京奧組委主席劉淇發表講嘢嗰陣，兩個國際記者協會成員衝咗入去，展示用手扣組成嘅奧運五環標誌同「Beijing 2008」圖樣嘅黑色旗幟。佢哋立即畀希臘警方逮捕，電視直播畫面都立即切換，直到示威者帶離現場。自由西藏學生運動宣稱同事件有關。
到傳聖火嗰陣，又有一個國際記者協會成員同國際記者協會理事長，喺聖火到達之前一刻去到接力路線上，之後畀希臘警方帶走。

英國
倫敦嘅示威
聖火傳遞吸引了來自各方面數以千計嘅人抗議。聖火喺英國倫敦市中心傳遞嗰陣，一啲抗議者試圖搶火把，但係畀警方拉咗。首相戈登布朗喺唐寧街首相府迎接火炬嗰陣，唐寧街黑色大鐵門外面聚集咗千幾個抗議者，譴責中國人權紀錄同埋對西藏政策。最後拉咗35人。

法國
聖火傳遞喺法國首都巴黎市中心舉行。抗議活動令到警方需要4次暫時整熄聖火，不過提燈入面嘅聖火就無影響，法國警察至少拉咗28人。最後保安決定將傳遞運動提早結束，取消咗部份傳遞路線，將火把帶上巴士，直接駛去終點法國奧委會嘅夏勒蒂體育場。
而喺法國其中一個聖火接力嘅傷殘連動員，中國劍擊選手金晶就因為用身體博晒命保護聖火，而畀人叫佢做：「輪椅上的微笑天使」。

美國
聖火傳遞喺美國三藩市當地時間星期三下畫3點到步，由於唔想同示威者衝擊，三藩市決定聖火唔會去唐人街。
喺聖火到步前兩日，即係2008年4月7號，三名抗議活動人士帶住西藏旗幟上咗金門大橋懸索，重展示咗兩支旗，一支寫住「同一個世界，同一個夢想，西藏獨立」，另一支寫住「西藏獨立』08」。
大量三藩市華人自發組織保衛火炬活動。喺4月9號聖火到步當日，有大量西藏獨立、緬甸、蘇丹達爾富爾、法輪功等原因集合埋嘅抗議人士，另一面又有大班支持中國北京奧運嘅人喺路線側根集會，結果有關部門因為驚兩班人衝突，將聖火接力路線縮短，兼條路線一路改嚟改去。因為驚人搞搞震，傳支聖火傳到鬼鬼祟祟咁，好多人約好晒去睇聖火但睇唔到，就扯晒火，當地傳媒叫呢單嘢做「奧林匹克級大騙局」(Olympic-sized fake-out)，不過中新社就形容為：用巧計令破壞分子無所適從。
喺三藩市聖火接力其中一個女火炬手卡特（Majora Carter），傳聖火嗰陣喺手袖拉咗張雪山獅子旗出嚟，立即畀側邊俗稱藍衣人嘅中國聖火護衞隊搶走支旗，連支火把都搶走埋。之後另一個男火炬手，坐輪椅嘅安德魯（Michael Andrew）喺拎咗個火把之後，展示喺手背上面，一塊印有雪山獅子旗嘅布仔。

香港
香港會出動3000警力保護聖火，不過路線就重未確定。而香港支聯會就準備喺奧運聖火傳送嗰陣發起以「統一世界、統一民主、統一夢想、平反六四」為口號嘅遊行示威。
連登吉祥物

本頁介紹幾款連登討論區嘅吉祥物——數者皆為該網站原創之內置表情符號嘅主角，當中最出名嘅係連登豬，其次為柴犬版連登狗；佢哋隨着二次創作經常喺其他場合出現，因而廣為人知。

歷程
响2018年（農曆狗年期間），有兩隻分別依照柴犬以及哈士奇嚟設計嘅卡通狗登場，叫做連登狗（簡稱：連狗；英文：LIHKG Dog）。響2019年（農曆豬年期間），該網站推出以連登狗為主角嘅內置電子遊戲《Running Dog》。
連登豬（簡稱：連豬；英文：LIHKG Pig）係隻粉紅色卡通豬，响2019年（農曆豬年期間）面世。
連登鼠（簡稱：連鼠；英文：LIHKG Mouse）以及連登貓（簡稱：連貓；英文：LIHKG Cat）響2020年（稍早於農曆鼠年時）出場。
連登牛、連登虎、連登兔、連登龍以及連登蛇分別響2021年（就嚟到農曆牛年時）、2022年（就嚟到農曆虎年時）、2022年（就嚟到農曆兔年時）、2023年（就嚟到農曆龍年時）以及2024年（就嚟到農曆蛇年時）現身。

影響
喺香港，响反送中運動時期，連登豬同柴犬版連登狗喺好多社運物件度，都會見到——着上身嘅、要來玩嘅、貼喺牆上面嘅……比較數者，連登豬喺文宣之中曝光得特別頻繁。又有網民用咗連登豬公仔設計「米豬連」（「米芝蓮」食字）貼紙標籤，貼喺「黃店」門口做認證，吸引「同路人」幫襯。2020年9月，油尖旺區議會通過喺節日燈飾度加入連登豬嘅方案，不過民政署唔准，結果要改設計。
甲苯

1844年，法國化學家Henri Etienne Sainte-Claire Deville乾餾吐魯香，整出甲苯。而家主要有以下幾種方法製備甲苯：
裂解石油整正庚烷出來，然後氧化渠，先變做甲基環己烷，之後再氧化變成甲苯。
環庚三烯經過光化學的過程直接變成甲苯
仲有，喺二戰嘅時候，因爲石油好唔夠用，所以德國試過用苯、甲醇等整甲苯，但係會有乙烯等副產物。

化學性質
甲苯同苯嘅性質差唔多，都會發生親電取代、自由基反應等。
佢會被高錳酸鉀等氧化劑氧化，出苯甲酸。
會同濃硝酸反應（濃硫酸係催化劑），渠叫做硝化反應，係親電芳香取代反應嘅一種。喺攝氏30度，主要產生鄰硝基甲苯或者對硝基甲苯。甲基係烷基，算係鄰、對位定位基，所以以上反應入面新加嘅硝基會加到甲苯嘅甲基嘅鄰或者對位嗰個碳上。但如果加熱渠，就會出三硝基甲苯（TNT）。
麥世恩

麥世恩，香港親中派人士，天鴿互動係佢嘅生意。
盧紹杰

盧紹杰，香港親中派政治人物，打理中達集團。

選舉經歷
喺2021年9月，佢成為香港特别行政區選舉委員會委員(港區全國政協委員)。
3月13號

3月13號係公曆年嘅第72日（閏年第73日），離年尾重有293日。
<< - 3月 - >>



大件事
624年：巴德爾戰役。
1639年：美國麻省劍橋嘅「新學院」為咗多謝同紀念約翰·哈佛牧師捐咗400幾部書同779英鎊，改名做「哈佛學院」。
1781年：赫歇爾用自己造嘅高倍望遠鏡發現天王星。
1919年：朝鮮民眾聲討日本入侵延邊，是為3·13反日運動（中文：3·13反日运动）。
1921年：外蒙古宣佈脫離中華民國獨立。
1926年：英國人亞蘭高漢由倫敦附近嘅機場出發，淨係用簡單嘅導航儀器，橫越海洋同沙漠，飛去南非，成為首個由英國飛去南非嘅人[未記出處或冇根據]。
1954年：武元甲領導越南軍隊進攻奠邊府嘅法國軍隊，奠邊府戰役爆發。
1972年：中華人民共和國同英國將派駐對方嘅外交代表由代辦升格為大使，英國重撤銷佢哋喺臺灣嘅官方代表機構。
1979年：歐洲共同體內部開始用歐洲貨幣單位做計價結算嘅通貨單位。
1991年：香港政府公佈社會福利白皮書，建議積極提高老人家福利同各種社會服務，應付未來香港人口老化嘅問題。
1992年：土耳其東部地震（英文：1992 Erzincan earthquake），最少498死2000傷。
1997年：美國亞利桑拿州鳳凰城幾百友見到Phoenix Lights（英文：Phoenix Lights）。
2000年：美國國防部長科恩訪問越南，係越戰結束25年來首位訪問越南嘅美國國防部長。
2008年：台北國際單車展覽會喺台北世界貿易中心南港展覽館開幕，台北世界貿易中心南港展覽館隨之啟用。
2012年：《大英百科全書》宣佈全面電子化，唔再出印刷版。
2013年：阿根廷籍樞機主教Jorge Mario Bergoglio被選為新任梵蒂岡教宗，是為方濟。
2016年：香港沙田馬場舉行「天久」嘅榮休歡送儀式。
2018年：梁相宜事件。
2018年：第3屆尼泊爾總統選舉，由班達里連任。
2025年：黃金價格頭一次升穿每安士3,000美元。
2025年：金州勇士籃球員史提芬居里喺37歲生日前夕達成4,000球三分波嘅里程碑，成為NBA史上頭一人達成爾個成就，幫球隊主場130:104赢沙加緬度帝王，攞到六連勝。
3月14號

3月14號係公曆年嘅第73日（閏年第74日），離年尾重有292日。
<< - 3月 - >>



大件事
1489年：Catherine Cornaro被逼將Kingdom of Cyprus賣畀威尼斯共和國。
1937年：意大利獨裁者墨索里尼檢閱駐利比亞意大利軍隊[未記出處或冇根據]。
1991年：香港警方喺查一單商業詐騙案嘅時候破獲首宗用彩色影印機印假銀紙案，搜出面值120萬港元嘅假人民幣、港幣同美金，拉咗三男一女。
1997年：中華人民共和國全國人民代表大會通過將重慶升格做直轄市，係中華人民共和國第四個直轄市。
2002年：一架香港去台山市嘅直通巴士喺廣深高速公路失事著火，1死40幾傷。
2004年：中華人民共和國第十屆全國人民代表大會第二次會議正式將《義勇軍進行曲》作為國歌嘅條文寫入去憲法。（第四章第一百三十六條第二款：「中華人民共和國國歌是《義勇軍進行曲》。」）。
2005年：中華人民共和國第十屆全國人民代表大會第三次會議以2896票贊成，0票反對，2票棄權嘅懸殊比例通過《反分裂國家法》。
2005年：旨在資助最唔發達國家互聯網發展嘅世界數碼團結基金喺日內瓦正式啟動。
2006年：南韓總理李海瓚因為「哥爾夫球醜聞」向總統盧武鉉提出辭職。
2008年：西藏首府拉薩市中心發生騷亂。
2008年：倫敦希斯路機場五號客運大樓由英女王伊利沙伯二世開幕，同月27號開放畀乘客用。
2013年：中國鐵路總公司成立，承擔從中國鐵道部拆分出嘅企業職責。
2017年：香港舉行2017年行政長官選舉辯論，係第5屆香港行政長官選舉首個電視辯論節目。
2025年：卡尼宣誓成為第24任加拿大總理。
80日環遊世界

《80日環遊世界》係套美國電影，喺2004年上畫。
ART OF LIFE

《ART OF LIFE》係日本樂團X JAPAN喺1993年8月23號號出嘅一張大碟。收錄一首由YOSHIKI作詞作曲，長29分鐘嘅歌。
全首歌甚少有現場嘅演出，第一次係喺1992年7月30號日本武道館，而另外兩次就喺東京巨蛋，分別係1993年12月30號同31號。又或者淨係表演部分段落。
十大中文金曲頒獎典禮

十大中文金曲頒獎典禮係香港電台自1979年開始每年搞嘅流行音樂頒獎活動，通常每年1月中搞，選出十大中文金曲、最優秀流行歌手同其他獎。
元朗新市鎮

元朗新市鎮（英語：Yuen Long New Town）係香港嘅九個新市鎮之一，座落於元朗區，係元朗第一個新市鎮，人口約16萬，由大橋、水邊圍、雞地、水牛嶺等地方發展而成。現在亦向南延伸至大旗嶺，及向北延伸至東頭工業區、元朗創新園及朗屏邨等地。元朗新市鎮大致範圍東至新時代廣場附近，西面則伸延至朗天路，南面被元朗公路包圍。
爆谷一周

《爆谷一周》（英文：The Popcorn Show）係香港MakerVille製作嘅娛樂訪談節目，由谷德昭主持。每集節目會請藝人嘉賓喺廠景傾吓偈，多數都係為咗宣傳嘉賓嘅最新作品，以電影為主。

各輯節目
節目有三輯同一個特備節目。
第一輯由2022年1月22號到2023年2月11號逢禮拜六20:30—21:30喺香港電視娛樂ViuTV播。
第二輯由2023年6月24號到2024年1月6號逢禮拜六同一時段播。
特備節目《12怪盜食爆谷》（英文：We 12 Grab the Popcorn）喺2024年3月23號禮拜六同一時段播，宣傳MIRROR主演電影《12怪盜》。
第三輯由2024年11月2號起逢禮拜六同一時段播。

特別環節
第一輯第一季（頭13集）同埋第二輯第3到16集，有一個環節「Deliver CREW」係外景拍攝，主持會準備同送遞外賣到一間公司或者團體，再同佢哋傾吓偈。
第一輯第二季第17、24、31、36、44集，有不定期環節「唔係阿邊個邊個」，主持介紹影視製作團隊幕後人員嘅工作。
第三輯第6、13集有不定期環節「笑の小學」，主持邀請咗喜劇創作人張堅庭同陳慶嘉一齊談論喜劇話題。

節目調動
第一輯
2022年3月5號：由於播《The Penthouse 上流戰爭 2》大結局，呢個節目停播。
2022年3月12號：由於播《第17屆KKBOX 台灣風雲榜》，呢個節目停播。
2022年8月6號：原定由於播《膠戰SSP》，呢個節目原先安排暫停播映；但之後《膠戰SSP》被抽起，所以復播。
2022年8月13號：由於直播《英格蘭超級聯賽 阿士東維拉 對 愛華頓》，呢個節目停播。
2022年9月10號：由於播《尾二一屆口罩小姐選舉總決賽》，呢個節目停播。
2022年10月1號：由於19:00-20:30直播《香港同胞慶祝中華人民共和國成立七十三周年文藝晚會》，呢個節目順延到21:00-22:00播。
2022年10月22號：由於播《季前賽製作特輯：賽前製》，呢個節目停播。
2022年12月3號：由於播《ViuTV 2023》，呢個節目停播。
2022年12月17號：由於播《超識玩》第15集，呢個節目停播。
第二輯
2023年12月9號：由於19:00-22:00直播《共建美好社區大匯演》，呢個節目順延到22:00-23:00播。
第三輯
2024年12月7號：由於20:30-23:30播《選角 邁向演員之路》，呢個節目停播。
2025年2月1號：由於19:30-22:15直播《富衛保險賀歲盃 2025 - 世界明星隊 對 香港明星隊》，呢個節目停播。
林盛斌

林盛斌（Bob Lam Shing Bun，1979年9月24號—），係香港藝人，做過電台同電視節目主持，依家係無綫電視部頭合約藝員。佢光頭配圓形眼鏡嘅形象係佢個人標誌。
林盛斌結咗婚，有三個女一個仔。

演出
呢個表唔完整，歡迎加料。

被廣為關注言論
佢俾一啲媒體視為圈內嘅金牌每人，但佢曾經話去到40幾歲都仲係單身或者30鬆啲仲係單身嘅男女，性格一定係有嚴重缺陷，引起一啲媒體。
一車女人

《一車女人》（英文：Talker - Queen of the Road）係香港MakerVille製作製作嘅清談節目，2023年11月20號開始逢禮拜一23:30-00:00（晚吹時段）喺ViuTV播出，主持係倪晨曦、練美娟同潘杰寧。節目主持會傾女人揸車有關嘅話題，第6集開始請埋嘉賓一齊傾。節目本嚟喺九龍灣嘅晚吹錄影廠拍攝，因為廠址拆卸，第38集到第53集改做外景拍攝，到第54集開始返去到百勝角嘅新晚吹錄影廠拍攝。

節目調動
2024年1月1號：由於19:30-23:45要轉播《2023年度叱咤樂壇流行榜頒獎典禮》，嗰日節目停播。
2024年4月15號：由於23:30-23:55播《金像璀璨一夜》，嗰日節目停播。
2024年6月17號、24號同7月1號：由於23:30-23:55重播《歐洲國家盃2024賽日精華》第3、10、15集，嗰日節目停播。
2024年7月15號：由於23:30-23:55重播《歐洲國家盃2024賽日精華》第22集，嗰日節目停播。
2024年7月29號同8月5號：由於原時段直播《巴黎奧運爭勝一夜》，嗰日節目停播。
2024年9月30號：由於20:30開始直播嘅《國慶75周年新生代千人合唱賀國慶》超時到22:00完，第38集延後到下一日00:00-00:25播映。
2024年10月28號同11月4號：由於23:30-23:35播《控煙「理」要知》第1、5集，第42同43集延後到23:35-00:05播映。
撞鬼自駕遊

《撞鬼自駕遊》（英文：Haunted Road Trip）係香港MakerVille製作嘅靈異真人騷節目，節目一共有兩季。節目主持去到英國（第二季加入愛爾蘭）用自駕遊去靈探。第一季由郭嘉駿同鍾卓穎主持，七仙羽做顧問，2023年7月17號到8月4號逢禮拜一到五22:30－23:00喺香港電視娛樂ViuTV播出。第二季《撞鬼自駕遊 II》（英文：Haunted Road Trip II）由郭嘉駿同米露迪主持，2025年3月24號起逢禮拜一到五23:00－23:30喺香港電視娛樂ViuTV播出。
光頭Bob

光頭Bob（中文：梁俊言；英文：Leung Chun-yin，2008年7月8號—）係香港嘅網絡紅人，自稱「社會破壞者」。由2023年開始，因為喺網絡上經常搞激進行為而引起咗唔少關注。現時因為犯罪，佢喺更生中心服刑中。

指罵張婉婷
2023年2月5號，電影《給十九歲的我》嘅導演張婉婷喺放映會完咗之後接受記者訪問，期間光頭Bob突然上前，用粗口鬧佢，話佢係「借女學生上位、食人血饅頭」。張婉婷當場俾嚇到面青口唇白，最後由工作人員護送離開。

闖入阿布泰分店叫囂
阿布泰創辦人林景楠因為喺初選案中做咗控方污點證人，2023年2月6號，網紅「勇狗」曾維誠聯同光頭Bob喺內嘅5人闖入阿布泰旺角分店叫囂。光頭Bob喺店內大嗌，要求林景楠出嚟見人，嚇到店員報警。事後，光頭Bob同其他4人一齊俾警方拘捕，並被控以「遊蕩導致他人擔心」罪。當中5人，包括光頭Bob都唔認罪, 最後全部5人判守行為。當中包括光頭Bob在內5人都唔認罪，案件仍待審訊中。

強吻炎明熹紙牌
2023年9月11號，光頭Bob去咗葵芳新都會廣場大家樂門口，當住炎明熹嘅紙牌破口大罵，仲話要「侵犯、猥褻」炎明熹。之後佢竟然對住炎明熹嘅紙牌強吻，仲將頭貼近紙牌嘅下身位置。光頭Bob之後仲隨口鬧途人，呢件事吸引咗唔少傳媒報道。事件因而吸引各間傳媒報導。

破壞黃家駒墳墓
2024年5月19號，光頭Bob聯同葉子滔一齊去咗將軍澳華人永遠墳場，用可樂淋黃家駒嘅墳墓，仲用鐵鎚破壞咗黃家駒墳墓上嘅頭像相片。兩人當場俾警方拉咗，之後俾控以刑事毀壞罪。去到2024年7月16號，光頭Bob被判入更生中心，而葉子滔被判入勞教中心。
Moon tang

moon tang（中文正稱：鄧凱文，1999年5月17號—）係香港女唱作人，2020年用獨立音樂人身份出道，2022年加入華納唱片並開始有派台歌。
陳雅婷

陳雅婷（英文：JoJo Chen，1991年8月31號—）係中國女藝人，湖北武漢人。佢喺湖北經濟學院廣告設計專業畢業，而家係女演員。星探喺武漢街頭挖掘佢，而成為平面模特兒。。佢喺2020年首季或更早起用藝名陳米麒，不過喺粵語地區，原名依然流行得多。

演藝事業
2013年，潘文傑導演邀請陳出演古裝電視劇《陸小鳳與花滿樓》。
2015年，陳主演古裝青春歷史偶像劇《戰國紅顏之羋月傳奇》。
2016年，陳搭檔陳小春主演網絡劇《反黑》；時尚話題愛情劇《戀愛方法論》。
2017年，出演喜劇電影《歡樂喜劇人》；參與張黎執導古裝玄幻劇《武動乾坤》。
MC TiKMAN

(MC) TikMAN（中文全稱：袁迪文；中文簡稱：迪文；中文暱稱：狄文；英文全稱：Yuen Tik Man；男；1984年8月—）喺香港出世，而加喺澳門撈音樂（專注於創作以及演唱rap歌）以及飲食（係薄餅餐廳HONEST PIZZA嘅老闆之一），亦擁有加拿大護照。

細節
MC TiKMAN先後由聖伊利沙伯天主教高中、滑鐵盧大學以及香港理工大學畢業。
MC TiKMAN與黑鬼Joe以及阿古均有唔少音樂合作。
響2019年，MC TiKMAN參加首屆“文化傳播大使”“代言人計劃”並且入選成為學員；佢響2020年學成上任，然後與澳門文化局一齊策劃“領航計劃”，負責舉辦其中嘅“粵閃‧粵賞”系列活動——包括“粵劇經典講座：細賞《帝女花》”以及“《帝女花》快閃活動”。
蔡寶欣

蔡寶欣（英文：Pony Choi，1995年6月18號—），綽號肥面龐妮，係香港女模特兒，2018年參加ViuTV選秀節目《Good Night Show 廣告女皇‎》得季軍。

簡歷
蔡寶欣讀過香港知專設計學院時裝品牌及採購高級文憑，讀書期間參加2015年第6屆FACE UStar大專校花校草大選，嗰時畀大會叫「知專賈曉晨」，最後攞到校花冠軍。
2018年，蔡寶欣參加ViuTV選秀節目《Good Night Show 廣告女皇‎》，最後攞到季軍，之後正式簽約ViuTV，幫ViuTV主持節目。
米露迪

米露迪（英文：Melody Ma；1990年6月29號—），本名馬韻怡，花名米媽，係香港女演員，2016年出道。曾經係網上影片製作平台啱Channel成員，亦係MakerVille旗下合約藝員。

簡歷
米露迪2016年開始演出影視作品，亦曾經參與舞台劇演出。2018年，推出個人圖文集《生米煮成熟米》，訴說人生故事。2020年萬聖節，曾Cosplay日本漫畫《殺戮都市》角色。2021年3月，參加ViuTV真人騷選美節目《最後一屆口罩小姐選舉》，代號「肥腰」，入圍最後八強，並於網上投票奪得第一名，最終總分得第四名。選後佢加入ViuTV（2022年分拆出MakerVille）做合約藝員。
王頌茵

王頌茵（英文：Kathy Wong Chung-yan，1995年1月31號—），藝名Kathy仔，香港女藝人，而家係MakerVille旗下藝人。

簡歷
王頌茵大專係讀香港專業教育學院（李惠利分校）嘅珠寶設計及科技高級文憑課程。
王頌茵係拍Umovie嘅網上短片出身，喺2018年開始接拍ViuTV嘅電視節目。2022年4月由ViuTV藝人部分拆嘅MakerVille成立，王頌茵亦係旗下藝人之一。
黃泓祖

黃泓祖（Taco Wong，2003年4月10號—）係香港男藝人，2023年ViuTV選秀節目《全民造星V》攞第7名，之後做咗MakerVille男藝員。
劉瑞威

劉瑞威（英文：Meow Lau，1997年1月26號—）係香港男藝人，前SM娛樂練習生，香港跳舞團體Yes Official前成員之一。2019年參加ViuTV選秀節目《全民造星II》，2023年再參加《全民造星V》，同年正式簽約MakerVille成為旗下藝人。

背景
劉瑞威自中學時期學習舞蹈及足球運動，曾遠赴韓國和中國大陸SM Entertainment 做練習生，早期活躍香港K-Pop界跳舞圈，未參加比賽前已有Fans團。
佢2019年參加《全民造星II》入圍96強被淘汰出局。
佢2023年參加《全民造星V》播出前期，由於佢造型照、背景等多方面同上屆季軍許軼相似，被媒體稱為「男版Day」，最終入圍30強後止步。
佢喺《全民造星V Summer Live 2023》，獲安排以「8人限定男團」演出，被媒體笑稱為「Mirror 2.0 」。
劉瑞威喺《全民造星V》決賽完結後早已同ViuTV簽約，之後喺《ViuTV 2024》節目巡禮亮相，並正式宣布落實加盟MakerVille。

個人生活
劉瑞威視同公司師兄Anson Lo、Mirror為偶像，並以男團、跳唱歌手為目標。
佢喺曼徹斯特城足球會的球迷。
何居倬

何居倬（Adams Ho，1999年1月5號—）係香港男藝人，2023年參加ViuTV選秀節目《全民造星V》入圍20強止步，之後同年正式加盟MakerVille。
林昆樂

林昆樂（Stick Lam，1997年11月2號—）係香港男藝人，2023年ViuTV選秀節目《全民造星V》入圍30強後止步，之後做咗MakerVille男藝員。
陳樂庭

陳樂庭（Chan Lok Ting，2004年9月29號—）香港男藝人，2023年ViuTV選秀節目《全民造星V》入圍60強後止步，其後成為MakerVille男藝員。
10個尖房故事

《10個尖房故事》（英文：GYM Room Stories）係香港MakerVille製作嘅訪談紀錄片節目，由王鋒同陳鎮亨主持，2025年1月12號到3月23號逢禮拜日20:00—20:30喺香港電視娛樂ViuTV播。節目名「尖房」係指「Gym房」（健身室），會講10個同健身室有關嘅主題。

節目調動
2025年3月9號：由於19:30-22:30直播《世界格蘭披治桌球大獎賽2025》，所以停播一次。
東薈城

東薈城（英文：Citygate），係香港大嶼山東涌一座大型商場，鄰近港鐵東涌站同昂坪360東涌站，商場由10層高購物商場，9層高商業大廈同酒店三部分組成，由香港五間發展商：恆隆地產、恆基地產、新世界發展、新鴻基地產同太古地產各佔20%股權嘅Newfoundworld Investment Holdings Limited聯合發展，並由太古地產管理。商場部分喺2000年正式啟用，酒店部分叫做諾富特東薈城酒店，喺2006年初開業。東薈城進行擴建同局部重建喺2019年竣工並分階段開幕，喺2020年1月全面開幕。
X光機

X光機係種產生X光嘅設備，主要用途係喺唔破壞物件嘅前提嚟睇下入面啲嘢係乜。亦可以用佢嚟搞殺菌或激發熒光。佢喺醫藥、熒光探測（包括安檢）、電子裝配檢查、測量建築材料厚度嘅範圍成日用到。

發展史
X光機係根據英國科學家威廉谷克斯喺1869～1875年間研發嘅谷克斯管（英文：Crookers tube）原理而搞出嚟。1895年9月8號，德國物理學家倫琴喺次實驗當中，喺谷克斯管發現咗條神秘射綫而將佢改名做X光，後嚟倫琴研究咗呢條射綫足足成個半月，重發現佢識射穿玻璃、橡膠、木同鋁等好多個物質，甚至用X射綫照住自己隻手重好清楚噉睇到自己啲骨同肌肉啲影像，後嚟研究到X射綫對肌肉嘅穿透性都好犀利下，但對密度比較大嘅骨骼得好渣嘅穿透性。隨後喺1896年1月18號，H. L. 史密夫研發咗全球第一臺X光機，重喺1904年世界博覽會由克拉倫斯·麥迪遜·戴利（英文：Clarence Madison Dally）現場介紹咗X光機嘅原理同功能。
X光機出街之後初期冇乜點關注，直到1940～1950年代先至被關注，最初用嚟檢測對鞋有冇質量問題，但因為有太多帶危害性嘅電離輻射而逐漸拋棄咗，甚至喺1957年，美國賓夕凡尼亞州政府正式封殺呢部設備。不過X光機產業未受到打擊，同年由美國物理學家羅拔·占美臣·范德格拉夫（英文：Robert J. Van de Graaff）同埋莊佐治侵（英文：John G. Trump）聯手，一齊整咗部成百萬伏嘅X光機出嚟。

應用
X光機主要喺醫學同安保領域用到。尤其喺正規嘅大醫院同大型車站、機場、海關、邊界邊境站成日見到佢。

X光診斷
X光好多時喺診斷範圍內用。主要靠X光嘅差別吸收、感光同埋穿透、熒光呢四大作用。由於X光先穿過人體會受到唔同程度吸收而携带咗人體各部分密度分佈嘅信息，再喺屏幕或攝影菲林上（經過顯影同定影）將整出唔同密度嘅陰影。之後按陰影嘅濃淡情況、再結合臨床表現、化驗結果同病理診斷，最後判斷到人體指定邊個部位係唔係正常。

X光治療
X光好多時喺治療範圍內用。主要先按佢嘅生物效應，再應用喺唔同能量嘅X光對人體發病部份嘅細胞組織搞照射，就可以得到被照射嘅細胞組織有冇受到破壞或抑制而達到醫到某啲疾病（例如腫瘤）嘅目的。

X光防護
雖然X光可以喺診斷同治療範圍內都有好大用途，但亦令病人出現甩髮、皮膚燒傷、工作人員出現視力障礙、白血病等電離輻射問題。所以啲醫護人員為咗防止X光嘅傷害而整咗相應嘅防護措施。

安保
一般經過X光機啲行李，工業控制電腦會出呢啲帶顏色嘅相。原理係專門檢查有冇違禁品出入。
X光機亦喺公安、法院、部分體育文化場所、會議中心、博覽中心、行李寄存、部分大商場、部分旅遊景點、部分酒店、機場、拘留所、監獄、火車站、地鐵站、大型碼頭、檢察院等人流密集、同埋涉及政府部門嘅場所為咗集體同公眾安全而設定。佢主要借助傳送帶，將被檢查行李送到傳輸帶通道，行李入咗通道之後將阻擋光嘅障礙信號成為檢測信號，送到控制單元，觸發射綫源發射X光信號，穿過傳輸帶入面睇行李物品落到雙能量探測器入面，最後將接收到嘅X光轉成電信號兼直接量化，最後通過串行總線傳送到工業控制電腦處理，最後得到高質量嘅相。
而家X光機主要用嚟檢查訪客或乘客有冇帶咗啲易燃易爆有毒等危險性物品及帶有殺傷性嘅武器在內。
Yelo

Yelo（中文真名：黃曉晴；葡文真名：Wong Hio Cheng；洋文暱稱：Vanessa Wong；1996年4月17號—）女士係KOL、演員同埋歌手，因做咗微辣文化嘅藝員而出名。

簡歷
Yelo喺澳門出世，屋企人係龍鳳餅家老闆。Yelo自細鍾意表演，鋼琴考到8級(識彈jazz)，亦曉跳街舞，唱歌𠲖瓣都𠶧(包括rap)；佢讀𡁵高中三年級時識唨陸志豪（六毫子），經過試鏡後加入微辣集團開始上鏡演出。
Yelo曾經有個比佢大八歲嘅男朋友；加入微辣集團之後經常同豪DEE做對手戲，不過聲稱彼此唔係情侶。㗍二〇二三年，Yelo開始同康聰拍拖，從此主要𠺬香港撈嗙住。
不日成名

《不日成名》（Almost Famous）係套美國嘅歌舞片、成長故仔、劇情片同笑片，喺2000年9月8號上畫，片長122 分鐘。
中山1號巴士

中山巴士1號線，係由中山市公共交通運輸集團有限公司喺中國廣東省中山市營運緊嘅一條巴士路線，由沙溪來回中山健康基地。呢條線已經停止服務，分拆成001號同077號巴士線。

背景
1990年，正式開始營運1號巴士線。
2011年6月24號，開始有人提出要分拆呢條有成廿一年歷史嘅路線，理由就係中山巴士改革嘅推進，為咗要提升班次準時，所以要將每個月大概有七十萬人搭嘅路線分拆成三條。
2015年4月9號，市公交集團宣佈會將1號、205號、208號調整同分拆。
2015年6月28號，市公交集團正式將1號分拆成001號（興中廣場來回中山健康基地）同077號（興中廣場來回沙溪达德路）；標誌著服務咗中山市民廿五年嘅1號巴士線正式消失。

資訊
營運公司：中山巴士1號線係由中山市公共交通運輸集團有限公司營運。
頭尾站：呢條線係由沙溪來回中山健康基地。
服務時間：沙溪開出：06:00至22:30；中山健康基地開出：06:00至22:30。
班次間隔：六至十分鐘。
出車班次：冇資料。

起因
由於呢條線已經從1990年開始營運到2015年已經有成廿五年歷史，路線都冇點樣改過，但係乘客就係咁增加，搞到呢條線喺朝早或者晏晝呢啲返放工（學）時間超載率會去到二百四十個百分比咁多，好多乘客喺中途站都上唔到車，眼白白睇住巴士飛站。
所以2011年就開始規劃1號線分拆成001號、007號同020號，001號同007號同樣都係由富華總站出車，不過中途行嘅路就分開唔同路去同一個尾站（火炬區），而020號就會行入去沙溪城區，從而可以分流去城區同新區嘅乘客。

結果
但係之後冇按全部計劃嚟實行，只係開多咗條007號，而1號就繼續保留，當時嘅市公共交通有限公司副總經理郭洋話，如果效果係好嘅，1號線就會繼續保持落去。其實喺2008年嘅《中山市中心城區常規公共交通近期改善規劃》度就已經規劃好007號巴士，要去2011年先實行嘅原因係因為中山之前重有好間巴士公司，而且一條規劃好嘅巴士線唔係即刻就開通，要慢慢續步續步嚟。
去到2015年4月9號，市公交集團宣佈會將1號、205號、208號調整同分拆。而呢條線會分拆成兩條，分別係001號（興中廣場總站來回中山健康基地總站）同077號（興中廣場總站來回沙溪達德路）。
2015年6月28號，市公交集團正式將1號分拆成001號（興中廣場來回中山健康基地）同077號（興中廣場來回沙溪达德路）；標誌著服務咗中山市民廿五年嘅1號巴士線正式消失。

票價
呢條線係有人喺車上賣飛兼分路程收費，上車時請自覺準備散紙。可以用現金或者中山通畀錢。
全程車費：5.5¥
中山通（普通卡、紀念卡、天翼中山通、移動中山通）：2.8¥，其餘由政府嚟畀。
中山通（學生卡）：2.8¥，其餘由政府嚟畀。
中山通（老人卡）：免費，由政府嚟畀。
中山通（殘疾人卡）：免費，由政府嚟畀。
嶺南通：5.5¥，冇政府補貼。
珠中澳三地聯名卡：5.2¥，其餘由政府嚟畀。
明德洛

明德洛（葡文：Mindelo）係維德角嘅第二大城市，亦係聖維森特縣（英文：São Vicente, Cape Verde）首府，住7萬人。
林慧玲

林慧玲（1986年9月26號—）係新加坡女演員，祖籍福建。而家係新傳媒私人有限公司旗下經紀合約女藝人，佢喺2005年新加坡環球小姐選美獲得「最上鏡小姐」獎項，被電視台導演睇中之後入行，因主演咗多套新加坡英語同華語電視劇而成名。
五個小孩的校長

《五個小孩的校長》（英文：Little Big Master；中國大陸片名《可愛的你》）係一套喺2015年3月上映嘅港產片，由關信輝擔任導演，陳木勝監製，張佩瓊編劇，由楊千嬅、古天樂同埋五個細路女聯合主演。以真人真事改編，講述全香港人工最低幼稚園校長呂麗紅，成功挽救元朗錦田元岡幼稚園避免殺校嘅故事。香港票房總收入達到4,672萬，成為2015年最高票房嘅港產片，亦係唯一一套打入2015年全年總票房十大嘅港產片。

故事簡介
呂慧紅（楊千嬅飾）校長帶住忐忑嘅心情提早退休，結束咗名校幼稚教學生涯，表面上係要­完成同老公阿東（古天樂飾）一齊環遊世界嘅夢想，實際上係為咗逃避失卻教育熱情同理想磨­滅嘅嗰份遺憾。
嗰時慧紅見到元田村一間只有五個學生嘅幼稚園，以月薪4500蚊招聘校長兼校工嘅廣告­，若果冇新校長，校舍就會被改建成垃圾房甚至係義莊。慧紅決定應徵，希望為佢哋完成學期­學習就正式告別教學生涯。
除咗教學，佢重要親自維修校舍、洗厠所、做校車司機，就算為咗窮家長解決困難之後都畀人取笑同睇唔起。憑住一份傻勁，佢將困難都克服過來。麗紅慢慢鍾意咗呢度，瞞住老公阿東決心獨­力將學校搞落去……
蜑家話

水上人講嘅蜑家話，同廣東話唔係分別咁大，主要係水上生活用字特別豐富。
例:
蜑家粵語發音亦同一般粵語發音有少少唔同，冇前圓唇元音，蜑家人會講「洗角裝糠，洗面爽床」，打魚講成「打椅」。
所以當時英國人喺香港仔登陸，從蜑民陳群以蜑家話回答中得知嘅香港個名係「Hong Kong」「糠港」， 而唔係正宗粵語 「Heung Gong」，並沿用至今。
芳村

芳村（粵拼：fong1 cyun1）係廣州地方，喺廣州西南。試過設區，2005年5月撤銷，併入荔灣區。

歷史
「芳村」一詞原本指係用來特指珠江隧道南出口同石圍塘一帶嘅一條村，因花果遍地而得名。民國時期先開始有用「芳村」來代指成個芳村區區域嘅用法。
而經已撤銷嘅芳村區嘅區域以前係荒島，宋朝開始有人搬來住，明清時期已經係重要嘅農業區。

村
芳村又可以進一步細分成上芳村同下芳村。而今嘅芳村站、叫「芳村」嘅巴士站都係指上芳村一帶。另外下芳村附近有叫「下芳村」嘅巴士站。
上芳村同下芳村都係歷史上嘅村落，而今嗰一帶已經改建成商場、住宅小區同酒吧街。

範圍
芳村區包括現今荔灣區當中珠江西南嘅所有區域，佢西邊同佛山南海區接壤，東南邊、東邊、東北邊分別同番禺區、海珠區、舊荔灣區隔江相望。以前芳村區幾乎係佛山出入廣州嘅必經之路。

用法
雖然芳村區經已撤銷，但係由於佢同舊荔灣區有珠江隔開，地理分界非常明顯，所以一般市民仍然會沿用「芳村」一詞來代指以前芳村區嘅區域。

相關
芳村區內有條沿珠江方向延伸，連通芳村區東南邊同西北邊嘅主幹道，叫芳村大道。芳村大道經過芳村嗰條村舊址附近。
人性本色

《人性本色》係套美國嘅劇情片電影，片長103分鐘，2003年8月上畫。
今日香港，聽日臺灣，後日沖繩

今日香港，聽日臺灣，後日沖繩係形容中華人民共和國喺中國帝國主義下擴張嘅用語。佢表達咗中國共產黨喺香港同臺灣嘅政治、安全保障、經濟、自主權、民族主義、滲透等情勢，對日本嘅沖繩亦可能產生影響。喺臺灣媒體入面，呢一個講法被解讀為「香港淪為一國一制之後，中國將會武統臺灣，跟著係侵略日本嘅沖繩，進行軍國主義擴張」並進行報導。
呢句話源於喺太陽花學運同雨傘運動入面常用嘅「今日香港，聽日臺灣」，之後被引入到日文入面。呢個口號主要用喺日本嘅討論。

背景
中國共產黨領導人習近平喺2018年修憲謀求終身掌權，兼持續對臺灣民進黨政府施加壓力，加上中美貿易戰同反逃犯條例修訂運動爆發之後，美中冷戰加劇，同埋中國海警局嘅武器使用權限明確規定喺《中華人民共和國海警法》施行等背景下，東亞局勢日益緊張。呢個時期「今日の香港，明日の台灣，明後日の沖縄」嘅口號傳入日本，並逐漸被名人同報刊引用同使用。喺臺灣，繁體字嘅「今日香港，明日臺灣，後天沖繩」亦出現喺新聞報導入面。
除咗「今日嘅香港，聽日嘅臺灣，後日嘅沖繩」，仲有其他嘅變體，例如基於新疆拘留營嘅「尋日嘅維吾爾，今日嘅香港，聽日嘅臺灣」同埋「今日嘅香港，聽日嘅臺灣，後日嘅日本」等口號亦有出現。
網絡上仲流傳著一幅插畫，畫入面「死神」穿著五星紅旗，逐一敲著標有「維吾爾」、「西藏」、「香港」、「臺灣」、「沖繩」同「北海道」字樣嘅門。
歐拔·愛因斯坦

歐拔·愛因斯坦（英文：Albert Einstein，1879年3月14號—1955年4月18號）係一位理論物理學家。佢最出名嘅係發表咗相對論，另外喺量子力學、統計力學、同埋宇宙學方面都有好大貢獻。佢對光電效應嘅量子解釋重喺1921年得到諾貝爾物理學獎。好多人都話佢係20世紀最偉大嘅科學家。

童年到大學
1879年3月14號，愛因斯坦喺德意志帝國符騰堡王國嘅烏姆出世。1880年，成家人搬咗去慕尼黑。
佢學講嘢學得慢，佢爸爸媽媽都好擔心。兩歲之後，佢先學識講嘢。屋企人都驚佢第時會有學習障礙。可能係因為學習障礙，又或者因為怕醜，又或者因為佢個腦結構特殊。最近，有人話愛因斯坦應該係患咗亞氏保加症（Asperger's Syndrome），係自閉症嘅一種。因為當時呢個病未畀人發現，佢父母仲以為佢係低能。
唔知係四歲定五歲嗰年，佢爸爸送咗個指南針畀佢。佢發現，有啲睇唔到嘅嘢牽引住枝針。後來，愛因斯坦話嗰次嘅經驗係佢一生中最有啟發性嘅一次。
愛因斯坦話自己之所以諗得出相對論，正係因為細個時學嘢慢，遲過其他小朋友開始思索時空，到嗰陣思想已經比較成熟。

婚姻、關係同埋仔女
愛因斯坦同埋佢嘅第一任妻子米列娃·馬里奇，1912年
愛因斯坦同埋埃爾莎·愛因斯坦，1930年
1987年發現同公開嘅愛因斯坦同馬里奇嘅通信顯示，1902年初，當馬里奇返諾維薩德探佢父母嘅時候，佢生咗個女，叫莉瑟爾。當馬里奇返返瑞士嘅時候，冇帶埋個女返嚟，個女嘅命運仲係未知之數。愛因斯坦喺1903年9月寫嘅一封信暗示，個女可能俾人收養咗或者因為猩紅熱喺嬰兒時期死咗。
愛因斯坦同馬里奇喺1903年1月結婚。1904年5月，佢哋嘅仔漢斯·阿爾伯特喺瑞士伯恩出世。佢哋嘅另一個仔愛德華喺1910年7月喺蘇黎世出世。喺愛德華出世前幾個月，愛因斯坦寫俾瑪麗·溫特勒嘅信入面，佢形容佢對妻子嘅愛係「誤導」，仲感嘆如果佢娶咗溫特勒，佢可能會過到「錯失咗嘅生活」：「每分閒暇，我都會滿懷愛意咁諗起你，我好唔開心，只有男人先會咁。」
1912年，愛因斯坦同埃爾莎·勒文塔爾開始咗一段關係，埃爾莎係佢媽媽方面嘅表姐，亦係佢爸爸方面嘅表姐。 當馬里奇喺1914年4月同佢搬去柏林唔耐之後發現佢嘅不忠行為，佢就帶住漢斯·阿爾伯特同愛德華返咗蘇黎世。 愛因斯坦同馬里奇喺1919年2月14日以分居五年為理由獲准離婚。 作為離婚協議嘅一部分，愛因斯坦同意如果佢贏得諾貝爾獎，佢會將獲得嘅獎金俾馬里奇；兩年之後佢真係贏咗個獎。
愛因斯坦喺1919年同勒文塔爾結婚。 1923年，佢開始咗同一個叫貝蒂·諾依曼嘅秘書拍拖，佢係愛因斯坦好朋友漢斯·莫桑嘅外甥女。 不過，勒文塔爾仍然對佢忠誠，1933年佢移民去美國嘅時候都陪住佢。1935年，佢被診斷出有心臟同腎臟問題。佢喺1936年12月過身。
耶路撒冷希伯來大學喺2006年公開嘅一批愛因斯坦信件，再加咗幾個同佢有過戀愛關係嘅女人名。當中包括瑪格麗特·勒巴赫（一個已婚嘅奧地利女人）、 埃絲特拉·卡岑埃倫博根（一個富有嘅花店老闆）、托尼·門德爾（一個富有嘅猶太寡婦）同埃塞爾·米查諾夫斯基（一個柏林社交名媛）。喺同勒文塔爾結婚期間，佢仲同佢哋一齊過，仲收過佢哋嘅禮物。 喺做咗鰥夫之後，愛因斯坦同瑪格麗塔·科嫩科娃短暫拍過拖，有啲人認為佢係俄羅斯間諜；佢老公，俄羅斯雕塑家謝爾蓋·科嫩科夫，喺普林斯頓嘅高等研究院創作咗愛因斯坦嘅銅像。
愛因斯坦嘅仔愛德華喺二十歲左右嘅時候出現嚴重嘅精神病，之後就被診斷出患有精神分裂症。 佢後半生都係由佢媽媽照顧，或者暫時喺精神病院度住。佢媽媽過身之後，佢就永久住進咗蘇黎世嘅布爾格赫茨利精神病醫院。

貢獻
1905年係愛因斯坦嘅奇跡年。嗰年，佢喺《物理年鑑》度發表咗四篇論文：3月18號收件、6月9號發表嘅《關於光嘅產生同轉變嘅一個啟發性觀點》；5月11號收件、7月18號發表嘅《熱嘅分子運動論所要求嘅靜止液體中懸浮粒子嘅運動》；6月30號收件、9月26號發表嘅《論運動物體嘅電動力學》；同埋9月27號收件、11月21號嘅《物體嘅慣性關唔關佢所含嘅能量事？》。呢四篇論文分別係關於光電效應、布朗運動、狹義相對論同質能等價嘅。
後來佢又寫咗一啲有關時空，物質嘅理論。不過，因為嗰陣時大部分人都睇唔明佢嘅理論，或者因為佢嘅論文太過超前，導致佢無法得到應有嘅尊重。而依家同以前最大唔同嘅係，我哋開始尊敬佢，而唔係當佢癲佬。

屋企同私生活
愛因斯坦同米列娃
佢第一任老婆係米列娃，兩人係大學同學。1902年，大女莉莎出世，但米列娃並冇帶莉莎返嚟柏林見愛因斯坦，所以冇人知莉莎去咗邊。根據愛因斯坦響一年之後寫畀米列娃嘅信入面，呢次最後一次提起莉莎，之後就唔見愛因斯坦提起佢，令人懷疑莉莎可能畀人收養或者夭折咗。
1903年尾，愛因斯坦正式同米列娃結婚，先後生咗兩個仔，大仔叫漢斯，細仔叫愛德華。但係佢同米列娃過得並唔開心，愛因斯坦曾經同初戀瑪莉寫信，話自己受到「只有男人先感受到嘅不快樂」。之後米列娃帶兩個仔搬去蘇黎世，而愛因斯坦就留響柏林。
1919年，愛因斯坦正式同米列娃離婚。同年6月，愛因斯坦同遠房親戚艾莎結婚，兩個人有一個契女瑪格。後嚟為咗唔畀納粹德國打，佢哋1933年搬咗去普林斯頓。兩年之後，艾莎同時有心臟病同埋腎病，一病不起，最終響1936年死咗。之後經契女瑪格介紹，愛因斯坦識咗瑪嘉她（Margarita Konenkova），之後仲同佢拍拖。
二仔愛德華1930年嗰陣因為長期研究精神分析而導致思覺失調，長年需要阿媽，最終響1965年死咗。而大仔漢斯就去咗美國，後嚟做咗一個水利工程師，仲係美國水利工程學嘅權威之一。漢斯有三個仔，分別係大仔巴克納、二仔克勞斯同埋三仔大衛，而後嚟漢斯契咗個女依芙蓮（Evelyn Einsten）。但係響呢四個仔女入面，就淨係得巴克納同依芙蓮可以成年。
何弢

何弢（粵拼：ho4 tou1，英文：Tao Ho，1936年7月17號—2019年3月29號）係香港建築師。佢設計香港特別行政區嘅紫荊花區徽，鄉下廣東番禺，喺上海出世。

生平
1936年7月17號，何弢喺上海出世。阿爸何炳賢（1901—1999），阿媽邱錦華。有一個大佬何潛，一個妺何韞。佢阿爸何炳賢，又名儀，後生留學美國獲加州大學政治經濟學碩士。1929年結識汪精衛，成為汪嘅親信，後追隨汪精衛投日。日本投降後，佢被判監八年。1948年，國民政府內戰失利，共軍逼近南京，困喺老虎橋監獄嘅何炳賢放監。1949年後全家移居香港。
1950至1956年，何弢喺香港培正中學讀書，畢業後去美國麻省威亷斯書院（英文：Williams College）修讀美術史，輔修音樂同神學，1960年獲文學士。其後升讀哈佛大學建築系，1964年攞到建築學碩士。期間師從國際知名建築師賽樓易（Josep Lluís Sert（英文：Josep Lluís Sert））、姬錫斐（Sigfried Giedion（英文：Sigfried Giedion））、葛畢理（Walter Gropius（英文：Walter Gropius））。畢業後喺葛氏做建築行私人助理。
1964年，何從美國返香港，四年後開設何弢建築師公司。佢早期嘅建築設計包括香港國際學校同香港藝術中心。1986年，設計溫哥華世界博覽會香港場舘。後來獲香港總督彭定康邀請裝修港督府。亦係香港特別行政區區徽、區旗嘅設計者。
2002年4月，何响武漢中風，之後唔行得。
2019年3月29號，何弢喺香港肺炎病逝，享年82歲。

屋企人
何弢同Chi-Ping Lu於1960年結婚，1978年離婚。有三個仔女：女建築師何巽（Suenn Ho），女婿John Flynn（莊飛）；女何抒、女婿關紹祺；仔何典、新抱 Jane Leo。
何同羅玉琪响1978年結婚，相伴41年到老。羅曾經喺無綫電視主持節目《溫故知新》。兩公婆有個女何熒，女婿林外山，係香港報人林行止個仔。
戶戶送

戶戶送（Deliveroo）係一間起源自英國嘅網上外賣送餐公司，2013年開業，而家喺英國、荷蘭、法國、德國、比利時、愛爾蘭、西班牙、意大利、澳洲、星加坡、阿聯酋、香港、台灣都有業務。
戶戶送喺2015年底喺香港開展業務，到2025年3月10號宣佈喺同年4月7號撤出香港，合共經營九年幾，部分資產出售畀另一外賣平台Foodpanda。
佛山一環高速公路

佛山一環高速公路（粵拼：fat6 saan1 jat1 waan4 gou1 cuk1 gung1 lou6；中國大陸高速路代碼：粵高速S82），簡稱係佛山一環，係圍住廣東佛山嘅禪城西邊、南海嘅中間同順德嘅北邊嚟行嘅高速公路，喺2003年6月18號開始喐手起，一直到2006年11月18號先至起好嗮而通車，實施免費通行長達近十年有突。跟隨中國大陸全面搞高速路自動收費化，喺2020年1月1號起開始收錢，引起當地市民強烈不滿。

起高速背景
佛山一環設立初，係喺南海、順德、三水同高明撤銷市建制改做區建制下，為咗搞好五地嘅經濟互動，商貿往來而投資起嘅，當初因政府承諾一環落成後將免費通行，所以佛山啲民眾就持支持態度，啲民眾仲以低價將農田、廠房等轉畀政府起一環。

佛山一環高速嘅四條線，起點到終點。

標誌性
呢條高速公路原初創下咗中國大陸嘅幾個記錄：
全中國大陸最長嘅免費高速公路。雖然佛山市交通管理局話要向外地車收錢，但係由於呢條路有145個收費站先至冇即時搞。
成個廣東入面最長嘅環城公路，全長去到99.21公里。
從規劃到開通到2020年元旦唔使司機出錢就可以行嘅高速。

新收費問題
佛山建制範圍入邊喺一環通車十幾年來，未有貫通連接五個轄區嘅軌道交通，五地嘅經濟、文化各方面未有相當緊密嘅聯繫發展，一環新收費畀指會一定程度加重返呢啲弊端，而新收費實行陣仲有下面啲問題：
新收費ETC系統未有測試好，人工收費有限，導致交通癱瘓；
新收費標準混亂，收費憑證兒戲；
每公里收費金額偏高（私家車每公里6毫子）；
系統故障後處理失當。
債務通縮

債務通縮 （英文：debt deflation）係一個經濟理論，呢個理論嚟自著名美國經濟學家費沙（Irving Fisher）喺1933提出嘅關於債務泡沫爆破嘅描述。根據呢個理論，經濟衰退（recessions）同埋經濟蕭條（depressions）係因為通貨緊縮引致整體債務嘅實際水平上升咗，升到啲人還唔起錢，被迫拖欠消費貸款同埋按揭貸款。由於債仔違約，加上抵押品嘅市價下跌，債仔即使違約亦都可能成為負資產，結果銀行嘅資產縮水，銀行破產嘅風險上升。
因為銀行有大量資不抵債嘅貸款，銀行嘅資產縮水，出現「資產負債表收縮」問題，為咗符合《巴塞爾協定三》同埋監管機構嘅資本充足比率嘅要求，銀行被迫收縮貸款。銀行減少貸款咗，導致社會嘅整體支出亦都減少咗，經濟就會下行，而經濟下行又會進一步冷卻經濟，咁樣循環落去，就會出現經濟衰退。
呢個理論係由經濟學大師費沙（Irving Fisher）喺1929年華爾街股災同埋之後嘅經濟大蕭條之後發展出嚟嘅。 喺費沙討論債務通縮理論之前，凱恩斯（John Maynard Keynes）對債務通縮嘅理論研究亦都相當之多，凱恩斯叫呢啲理論做流動性陷阱（liquidity trap），但係同佢後嚟嘅流動性偏好理論（liquidity preference）同埋貨幣需求理論（demand for money）比較，佢當時認為債務通縮理論係有缺陷嘅。
但係喺1980年代起，無論係主流經濟學（Mainstream economics），定係非主流經濟學（Heterodox economics）嘅後凱恩斯（post-Keynesian economics）學派，都重新對債務通縮理論發生咗興趣。 債務通縮理論之後俾明斯基（Hyman Philip Minsky）等嘅後凱恩斯學派經濟學家同埋新古典主流經濟學家（neo-classical mainstream economist）嘅聯儲局主席伯南克（Ben Bernanke）進一步發展同埋完善。
黃氏

黃（粵拼：wong4）係唐人姓氏，喺《百家姓》裏頭排第96位。
喺粵語入面，黃氏同另一常見嘅姓氏王氏完全同音，所以會用「大肚黃」嚟分。
克里米亞

克里米亞（烏克蘭文：Крим）係位於黑海嘅一個半島，法理上屬於烏克蘭國土。但係，自從2014年克里米亞危機爆發以嚟，一直都係畀俄羅斯強行侵佔緊。
烏克蘭唯一嘅自治共和國克里米亞自治共和國佔據咗半島嘅大部份，而剩翻嘅就係塞凡堡自治市（烏克蘭文：Севастополь）。蘇聯解體之後，俄羅斯同烏克蘭達成協議，俄羅斯每年向烏克蘭交9700萬美元租金，租用塞凡堡自治市嘅烏克蘭軍港，作為黑海艦隊嘅基地。

歷史
直至近代史時期，克里米亞半島一直都係古典文化嘅邊緣，由古希臘喺公元前6世紀喺半島聚居開始。當時，希臘人喺岸邊成立咗殖民地，其中最大嘅城邦係喺依家嘅塞凡堡附近。之後，克里米亞俾古羅馬同拜占庭帝國統治，到13世紀俾蒙古帝國征服。當地嘅蒙古人成立咗克里米亞汗國，期間曾經俾鄂圖曼帝國控制，到1783年完全俾俄羅斯帝國吞并。
到1854年，當地爆發咗克里米亞戰爭，俄國雖然輸咗俾英法國同鄂圖曼帝國，但係可以留住克里米亞。到1917年俄國革命之後，克里米亞成為咗蘇聯嘅自治共和國。到1944年，史太林逼當地嘅克里米亞韃靼人成為流離失所嘅民族，嚟避免出現反蘇聯革命，一般都認為呢個係屬於種族清洗。
到1954年，當時嘅蘇聯共產黨第一書記赫魯曉夫為咗慶祝烏克蘭同俄羅斯結盟（英文：Pereiaslav Agreement）300週年，將克里米亞由蘇俄劃畀烏克蘭加盟國。
1991年，喺蘇聯解體前夕，克里米亞人民喺1991年烏克蘭獨立公投選舉投票支持獨立，同時願意克里米亞成為烏克蘭領土不可分割嘅一部分。
2014年，俄羅斯派遣不明武裝分子（英文：Little green men (Russo-Ukrainian War)）侵略同佔領克里米亞，槍手挾持克里米亞議會（英文：Verkhovna Rada of Crimea）嘅議員，強逼佢哋投票支持親俄傀儡顛覆克里米亞政府（英文：Council of Ministers of Crimea），跟住仲搞咗個唔畀聯合國同歐洲安全合作組織監督，受到操縱嘅所謂「公投」，之後俄羅斯宣佈吞併克里米亞，國際社會普遍都譴責俄羅斯嘅侵略行徑，並呼籲尊重烏克蘭嘅主權同領土完整（英文：United Nations General Assembly Resolution 68/262） 。
無綫新聞部主要人員名單

無綫新聞部主要人員名單，係呢個列表（粵音：一覽）出任而且或依家喺無綫電視新聞部記者兼主播嘅現時同埋前任員工。由於所有員工都係該公司嘅緊要資產，所以篇名以下顯示做主要人員。

無綫新聞部管理層
以下內容可能冇來源根據，請自行判斷以下內容嘅可信性及真確性。

翡翠台／無綫新聞台／無綫財經 體育 資訊台新聞部員工
以下內容可能冇來源根據，請自行判斷以下內容嘅可信性及真確性。

明珠台新聞部員工
1以下內容可能冇來源根據，請自行判斷以下內容嘅可信性及真確性。

天氣報告員工
以下內容可能冇來源根據，請自行判斷以下內容嘅可信性及真確性。

專題節目科員工
以下內容可能冇來源根據，請自行判斷以下內容嘅可信性及真確性。

前任新聞部員工
以下內容可能冇來源根據，請自行判斷以下內容嘅可信性及真確性。
冇數講

《冇數講》（The Negotiator）係套美國嘅警匪片、劇情片、動作電影，喺1998年上畫。呢套戲片長134 分鐘，票房有44,500,000 美金。
凶汽球

《凶汽球》（英文：Enduring Love）係套英國嘅劇情片，喺2004年上畫。呢套戲嘅主角係丹尼爾基克、域斯伊凡、標尼菲同埋森瑪花摩頓。
劉肇麟

劉肇麟（英文：Ritch Lau；1986年—）係加拿大萬錦市議員（第二區，2022-），佢係港裔，從政之前係新時代電視記者，母語係粵語。

選舉經歷
劉肇麟喺2022年萬錦市議會選舉參選，以43.86%得票率（2,885票）當選。